CELEX: 32015D1496
Language: el
Date: 2015-07-23 00:00:00
Title: Απόφαση (ΚΕΠΠΑ) 2015/1496 της Επιτροπής Πολιτικής και Ασφάλειας, της 23ης Ιουλίου 2015, για την παράταση της εντολής του αρχηγού αποστολής της συμβουλευτικής αποστολής της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) (EUAM UKRAINE/3/2015)

5.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 233/7
            
         ΑΠΌΦΑΣΗ (ΚΕΠΠΑ) 2015/1496 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 23ης Ιουλίου 2015
   για την παράταση της εντολής του αρχηγού αποστολής της συμβουλευτικής αποστολής της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) (EUAM UKRAINE/3/2015)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
   Έχοντας υπόψη την απόφαση 2014/486/ΚΕΠΠΑ του Συμβουλίου, της 22ας Ιουλίου 2014, για τη συμβουλευτική αποστολή της Ευρωπαϊκής Ένωσης σχετικά με τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) (1), και ιδίως το άρθρο 7 παράγραφος 1,
   Εκτιμώντας τα εξής:
   
               (1)
            
            
               Δυνάμει της απόφασης 2014/486/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 38 της Συνθήκης, να λαμβάνει τις σχετικές αποφάσεις όσον αφορά στον πολιτικό έλεγχο και τη στρατηγική διεύθυνση της συμβουλευτικής αποστολής της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine), συμπεριλαμβανομένης της απόφασης διορισμού αρχηγού αποστολής.
            
         
               (2)
            
            
               Στις 24 Ιουλίου 2014 η ΕΠΑ εξέδωσε την απόφαση 2014/644/ΚΕΠΠΑ (2) για τον διορισμό του κ. Kálmán MIZSEI ως αρχηγού αποστολής της EUAM Ukraine από την 1η Αυγούστου 2014 έως τις 31 Ιουλίου 2015.
            
         
               (3)
            
            
               Η Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφάλειας πρότεινε την παράταση της θητείας του κ. Kálmán MIZSEI ως αρχηγού αποστολής της EUAM Ukraine από την 1η Αυγούστου 2015 έως τις 30 Νοεμβρίου 2015,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θητεία του κ. Kálmán MIZSEI ως αρχηγού αποστολής της συμβουλευτικής αποστολής της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) παρατείνεται έως τις 30 Νοεμβρίου 2015.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 23 Ιουλίου 2015.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         W. STEVENS
      
   
   
      (1)  ΕΕ L 217 της 23.7.2014, σ. 42.
   
      (2)  Απόφαση 2014/644/ΚΕΠΠΑ της Επιτροπής Πολιτικής και Ασφάλειας, της 24ης Ιουλίου 2014, για τον διορισμό του αρχηγού αποστολής της συμβουλευτικής αποστολής της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) (EUAM Ukraine/1/2014) (ΕΕ L 267 της 6.9.2014, σ. 6).